Publication: Magyar Közlöny
Issue: MK-2003-147 (Year: 2003, Number: 147)
Era: 1990-2004
Section: a 31/2003. (XII. 17.) OM rendelethez
Paragraph Index: 1366

5. A képzés fõbb, kötelezõ tanulmányi területei 5.1. A kereskedelmi jog alapjai: legalább 38, legfeljebb 43 kreditpont. A kereskedelmi jog európai és magyarországi elõtörténete, a polgári joggal párhuzamos fejlõdése, a kereskedelmi jog tárgya, a kereskedelmi jogi jogviszony, az összehasonlító kereskedelmi jog: különös tekintettel a külföldi elemeket tartalmazó szerzõdésekre, a német, osztrák, svájci, francia, angolszász és európai kereskedelmi jog legfontosabb jogintézményeinek összehasonlító jellegû tárgyalása. A vállalkozói minõség személyi és tárgyi kritériumai az egyéni és társas vállalkozásokra vonatkozó joganyag, a könyvvezetés és adózás, vámjogi ismeretek, valamint a vállalkozói minõség megszûnése. 5.2. Versenyjog és vállalkozói felelõsség: legalább 13, legfeljebb 15 kreditpont. A piaci magatartásra vonatkozó elõírások és joggyakorlat, a fogyasztóvédelem kérdései, a versenyjog nemzetközi vonatkozásai, valamint a felelõsség és a kockázat kérdésköre. 5.3. Kereskedelmi jogi jogügyletek: legalább 40, legfeljebb 45 kreditpont. A kereskedelmi szerzõdések megkötése, a kereskedelmi adásvétel, a szállítási szerzõdés, a nemzetközi adásvétel (Bécsi Konvenció), a tulajdonjog átruházására irányuló egyéb szerzõdések. A nemzetközi kereskedelemben alkalmazott fizetési módozatok, a lízing, a vállalkozás, a nemzetközi vállalkozás, a használati jog átruházására irányuló nemzetközi szerzõdések, a franchise. A szolgáltatás nyújtására irányuló szerzõdések: a fuvarozás, a szállítmányozás, a mûszaki szolgáltatás, a tanácsadás. A képviseletre irányuló szerzõdések: a bankügyletek, a biztosítás, az értékpapírjog és a tõzsdei ügyletek kérdései. 5.4. Közbeszerzés: legalább 3, legfeljebb 4 kreditpont. A közbeszerzés anyagi és eljárásjogi szabályai és az ezekkel kapcsolatos közigazgatási és bírósági joggyakorlat. 5.5. Kereskedelmi jogi jogviták: legalább 4, legfeljebb 6 kreditpont: A rendes bírósági és választott bírósági eljárások, valamint a mediáció. 5.6. A gazdasági tevékenység büntetõjogi szabályozása: legalább 4, legfeljebb 6 kreditpont. A gazdaság büntetõjogi védelme, speciális gazdasági büntetõjogi tényállások.

Source: https://magyarkozlony.hu/hivatalos-lapok/e2604bc07fcc809777ed64f3e316043a7291b495/dokumentumok/b5a32dd82342a76b9f60e37c62d7ca7157f184ac/letoltes